Ir stvͤnde bas das si mich troste
IR stvͤnde bas das si mich troste·
dan ich dvr si gelige tot·
wan si mich wilent ê· erloste·
vs maniger angeslichen not·
als sis gebút ich bin ir tote·
wan ê· doch so stirbe ich note·

Ich lebte ê· mit vngemache·
als si hat gesehen vnd gehort·
siben iar ê ich von deheiner sache·
wider ir willen spreche ein wort·
vnd wil doch dc ich clage mine sere·
io ist dú minne als si was wilent ere·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse